laion/Wikipedia-Exotic huggingface dataset:
חורבת בתרה

חורבת בתרה הוא אתר ארכאולוגי בשיפולי רמת הגולן, בו נתגלו שרידי יישוב יהודי מתקופת התלמוד ובית כנסת קדום. האתר ממוקם כקילומטר וחצי מצפון מערב למושב מעלה גמלא, בשלוחה הנמצאת מעל נקודת המפגש של נחל דליות עם נחל בתרה, ובסמוך לדרך ההיסטורית מהגליל לאזור גמלא. מבית הכנסת הקדום באתר נשתמרו הקיר המערבי וחלק מהקיר הצפוני. בסביבת המבנה נתגלו פריטים ארכיטקטוניים רבים המזוהים עם בתי כנסת בגליל ובגולן, ובהם כותרות, מזוזות ומשקופים מעוטרים בשריגי גפנים. בסמוך לחורבה, לאורך נחל דליות, נתגלו שרידי בתי כנסת בעלי מאפיינים דומים לאלו של חורבת בתרה, בחורבת חוחה ובחורבת זיתה. אריאל כתב עת לידיעת ארץ ישראל, כרך 52 מאי 1987 - בתי-כנסת בגליל ובגולן, עמ' 98-95. חורבת בתרה ­- יהודיה באתר חדשות ארכאולוגיות של רשות העתיקות חורבת בתרה, סקר השלוחה באתר חדשות ארכאולוגיות של רשות העתיקות
המשחקים הפאראלימפיים פיונגצ'אנג (2018)

משחקי החורף הפאראלימפיים 2018 הם המשחקים הפאראלימפיים ה-12 שנערכה במתכונת של אולימפיאדת חורף. המשחקים התקיימו בין 9 במרץ ל-18 במרץ 2018 בעיר פיונגצ'אנג שבקוריאה הדרומית. במשחקים הפאראלימפיים נטלו חלק ספורטאים מכ-42 מדינות, שהתחרו ביניהם בשישה מקצועות: סקי אלפיני, הוקי מזחלות, ביאתלון, סקי למרחקים, קרלינג בכיסאות גלגלים וגלישת שלג. הדירוג מבוסס על נתוני הוועד הפאראלימפי הבינלאומי.   מדינה מארחת (קוריאה הדרומית) אולימפיאדת פיונגצ'אנג (2018) מדיה וקבצים בנושא המשחקים הפאראלימפיים פיונגצ'אנג בוויקישיתוף "Winter Olympics: Big air, mixed curling among new 2018 events". BBC Sport. 8 ביוני 2015. {{cite web}}: (עזרה) "Medal Standings". Pyeongchang 2018 Paralympics. אורכב מ-המקור ב-2018-03-10. נבדק ב-9 במרץ 2018. {{cite web}}: (עזרה) עקב פרשת אמרוץ רוסיה הושעתה מהשתתפות במשחקים האולימפיים והפאראלימפיים וספורטאיה השתתפו תחת הדגל הפאראלימפי ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
חורבת כנף

חורבת כנף (חֻרְבַּת כָּנָף) הוא אתר ארכאולוגי בדרום רמת הגולן, בו נתגלו שרידי יישוב יהודי מתקופת המשנה והתלמוד, וכן בית כנסת קדום. החורבה שוכנת על שלוחה בגובה של כ-190 מטרים מעל פני הים, למרגלות המושב כנף, וכארבעה קילומטרים ממזרח לחופי צפון מזרח הכנרת. בית הכנסת שבאתר נחקר עוד בשנות השבעים של המאה ה-19, ועל שרידיו נבנה בתקופה זו מבנה מודרני, ששימש כמחסן. מידותיו של בית הכנסת הן כ- 13 על 16 מ"ר, וחזיתו למערב. בית הכנסת היה עשוי כולו מאבני גזית העשויות בזלת. באתר נתגלו כותרות ומזוזות מעוטרות בשריגי גפנים, ומעל למשקוף בית הכנסת נתגלתה כתובת הקדשה בארמית. כתובת זו נחשפה לראשונה בידי החוקר לורנס אוליפנט, ופורסמה בתחילת שנות השלושים של המאה ה-20 בידי פרופ' אליעזר ליפא סוקניק שסייר במקום. לשון הכתובת היא: ”..תה דכיר לטב יוסה בר חלפו בר חנ..”. על בסיס הממצאים באתר, תוארכה הקמתו של בית הכנסת לראשית המאה השישית לספירה הנוצרית. מתחת לחורבות מתקופה זו, נמצאו בחפירות שנערכו במקום גם שרידי יישוב קדומים יותר, החל מתקופת ההתנחלות (המאה ה-12 לפני הספירה). כשני קילומטרים ממזרח לאתר נמצאו שרידי בית הכנסת העתיק בדיר עזיז (שנקרא במקור לפי הכתובת שנמצאה במקום - עזיזו). חנה ודוד עמית, מראי מקום - לטייל עם המקורות בצפון הארץ, הוצאת יד יצחק בן-צבי, עמ' 213-212. Maoz, Zvi U. (2015). Horvat Kanaf excavations in 1978—1980 and 1985, final report. Archaostyle scientific research series 14. Qazrin: Archaostyle. מדיה וקבצים בנושא חורבת כנף בוויקישיתוף
ברידג'ט וילסון

ברידג'ט וילסון (באנגלית: Bridgette Wilson; נולדה ב-25 בספטמבר 1973) היא שחקנית, דוגמנית וזמרת עבר אמריקאית. וילסון נולדה בעיירה קטנה בעיר גולד ביץ' באורגון, בתם של קתי ודייל וילסון. למדה בתיכון גולד ביץ' בעיר שם התחרתה בנבחרת הכדורעף, וסיימה את לימודיה שם ב-1991. בשנת 1990, כאשר הייתה בת 17, הוכתרה למיס הנוער של ארצות הברית כנציגת אורגון, והפכה לשנייה מאורגון שזכתה בתואר. את קריירת המשחק החלה ב-1992 באופרת הסבון "סנטה ברברה" ובסדרה "הצלצול הגואל". ב-1993 שיחקה את בתו של ארנולד שוורצנגר בסרט "אחרון גיבורי הפעולה". בשנת 1995 שיחקה בסרט "מורטל קומבט" המבוסס על משחקי הווידאו באותו שם, בסרט הקומדיה "בילי מדיסון" ובסרט הביוגרפי "ניקסון" על ריצ'רד ניקסון. בשנת 1996 שיחקה בסרט הדרמה "תקווה מחודשת". בשנת 1997 שיחקה בסרט "אני יודע מה עשית בקיץ האחרון" כאחותה של שרה מישל גלר. בשנת 1998 שיחקה בדרמה הקומית "מסונוור" . בשנת 1999 שיחקה בסרט האימה "הבית על הגבעה הרדופה" ובסרט "אהבה גורלית". בשנת 2001 שיחקה בתפקיד ראשי בסרט "מארגנת החתונות" ובשנת 2002 שיחקה בפרק בסדרה "פרייז'ר" ברשת NBC. בשנת 2006 וילסון כיכבה בהפקה של "מופע האימים של רוקי" באוף ברודוויי. בשנה זו הייתה גם חלק מצוות השופטים של תחרות מיס יוניברס. בשנת 2000 נישאה לטניסאי העבר פיט סמפרס, ולהם שני בנים; כריסטיאן צ'ארלס (נולד ב-2002), וריאן ניקלאוס (נולד ב-2005). ב-2014 השניים רכשו בית בשכונת בל אייר, לוס אנג'לס. מדיה וקבצים בנושא ברידג'ט וילסון בוויקישיתוף ברידג'ט וילסון, במסד הנתונים הקולנועיים IMDb (באנגלית) ברידג'ט וילסון, באתר AllMovie (באנגלית) ברידג'ט וילסון, באתר Rotten Tomatoes (באנגלית) ברידג'ט וילסון, במסד הנתונים הקולנועיים KinoPoisk (ברוסית) ברידג'ט וילסון, באתר MusicBrainz (באנגלית) ברידג'ט וילסון, באתר Discogs (באנגלית)
טריאתלון באולימפיאדת ריו דה ז'ניירו (2016)

תחרויות הטריאתלון באולימפיאדת ריו דה ז'ניירו (2016) התקיימו בין ה-18 באוגוסט וה-20 באוגוסט 2016 במבצר קופקבנה. זוהי הפעם החמישית בה מתקיימות התחרויות במסגרת האולימפיאדה. במסגרת התחרויות התקיימו תחרות נפרדות לגברים ולנשים. בכל תחרות השתתפו 55 ספורטאים. רון דרמון, הטריאתלט הישראלי, היה הישראלי הראשון שמשתתף בתחרויות, אותן סיים במקום ה-26. אליסטר בראונלי הבריטי זכה בפעם השנייה ברציפות במדליית זהב בתחרות הגברים, והפך לטריאתלט הראשון שעושה זאת. התחרות כללה שחייה למרחק של 1.5 קילומטרים, רכיבה על אופניים למרחק 40 קילומטרים וריצה למרחק 10 קילומטרים. שלב הדירוג המקדים החל ב-10 במאי 2014 והסתיים ב-15 במאי 2016 ובסיומו נקבעו 110 הספורטאים שהתמודדו בסופו של דבר באולימפיאדה (בחלוקה שווה בין גברים לנשים). על מנת לזכות בכרטיס למשחקים האולימפיים נדרשו הספורטאים לעמוד באחד הקריטריונים הבאים: לזכות באליפות היבשת, לסיים באחד משלושת המקומות הראשונים באירוע הדירוג של איגוד הטריאתלון העולמי, להיות בין 140 המדורגים הראשונים בסבב הטריאתלון העולמי לשנת 2015 או בטבלת הדירוג הכללית. כמארחת המשחקים זכתה ברזיל בכרטיס נוסף, בנוסף לשניים שלהם הייתה זכאית. לאחר דירוג הספורטאים נותרו חמישה מקומות פנויים, אותם העניק האיגוד העולמי בהתאם למיקום בדירוג העולמי. רון דרמון זכה בכרטיס לאולימפיאדה לאחר שדורג במקום ה-52 בעולם והפך לישראלי הראשון המשתתף בתחרויות. אחרי שלב השחייה בתחרות דורג במקום ה-34 מתוך 55 מתחרים, ברכיבה על אופניים הצליח לשפר את מקומו וסיים במקום ה-28. בשלב הריצה הצליח להיכנס לעשרים הראשונים, אך לקראת סיום הריצה נחלש וסיים את התחרות במקום ה-26. מדיה וקבצים בנושא טריאתלון באולימפיאדת ריו דה ז'ניירו בוויקישיתוף תחרויות הטריאתלון באתר הרשמי של האולימפיאדה כללי הדירוג הרשמיים הכירו את רון דרמון, באתר ynet, 3 ביוני 2016 טריאתלון: רון דרמון סיים במקום ה-26, באתר וואלה, 18 באוגוסט 2016
יחסי ארמניה–קטר

היחסים הדיפלומטיים בין רפובליקת ארמניה לבין מדינת קטר כוננו ב-5 בנובמבר 1997. מבחינה היסטורית, היחסים הדיפלומטיים בין ארמניה לקטר התאפיינו במתיחות עקב תמיכתה של קטר באזרבייג'ן במלחמת נגורנו קרבאך. אף על פי כן, עקב הרצון של ארמניה לפתח קשרים ענפים עם מדינות המפרץ, חלה התחממות ביחסים בין שתי המדינות. בשנת 1999 הגיע שר החוץ הארמני לקטר. היה זה הביקור הראשון של איש ממשל ארמני בכיר במדינה. בשנת 2002, ביקר לראשונה גם נשיא ארמניה בקטר. ארמניה לא פתחה שגרירות בקטר. נכון ל-2016, משמשת השגרירות הארמנית באיחוד האמירויות הערביות גם כשגרירות בקטר. בניגוד לכך, קטר פתחה שגרירות בארמניה בפברואר 2015 ושגריר קטר הנוכחי בארמניה הוא חמד בן עטייה אאל סולאיטי. זמן קצר לאחר פתיחת השגרירות הקטרית בארמניה, נפגשו שרי החוץ הקטרי והארמני במינכן שבגרמניה ודנו על קשרי התיירות ופיתוח קשרים עסקיים בין משקיעים משתי המדינות. בנוסף דנו השניים על המצב במזרח התיכון ועל דרכים אפשריות להביא לשלום באזור. במקביל לכך, הודיעה קטר כי היא בעד מציאת פתרון יצירתי לסכסוך נגורנו-קרבאך בין אזרבייג'ן לארמניה והוסיפה כי היא תומכת בהפשרת היחסים בין אזרבייג'ן לארמניה. Armenia, Qatar keen to develop mutually beneficial relations Bilateral Relations The Republic of Armenia Qatar evaluates the dynamic development of relations with armenia
סרביה ומונטנגרו במשחקים הפאראלימפיים

האיחוד המדיני של סרביה ומונטנגרו השתתף במשחקים הפאראלימפיים פעם אחת בלבד, במשחקים הפאראלימפיים אתונה (2004). היא שלחה למשחקים 5 ספורטאים, וזכתה בשתי מדליות ארד: אחת באתלטיקה ואחת בטניס שולחן. המשלחת ייצגה את סרביה ומונטנגרו לאחר התפרקות יוגוסלביה. האיחוד המדיני בין סרביה למונטנגרו הסתיים בשנת 2006, ואת המשלחת המשיכו שתי משלחות נפרדות: סרבית ומונטנגרית. סרביה ומונטנגרו מעולם לא לקחה חלק באולימפיאדת חורף פאראלימפית. סרביה ומונטנגרו במשחקים האולימפיים יוגוסלביה במשחקים הפאראלימפיים סרביה במשחקים הפאראלימפיים מונטנגרו במשחקים הפאראלימפיים
סלובקיה במשחקים הפאראלימפיים

הרפובליקה הסלובקית השתתפה לראשונה במשחקים הפאראלימפיים בלילהאמר (1994), אולימפיאדת החורף הראשונה שהתקיימה לאחר פירוק צ'כוסלובקיה. מאז, משתתפת סלובקיה במשחקי הקיץ ובמשחקי החורף כבדרך קבע. סלובקיה במשחקים האולימפיים סלובקיה במשחקים האולימפיים לנוער
סרביה במשחקים הפאראלימפיים

הרפובליקה של סרביה השתתפה לראשונה במשחקים הפאראלימפיים בבייג'ינג (2008), האולימפיאדה הראשונה שהתקיימה לאחר פירוק האיחוד המדיני של סרביה ומונטנגרו. המשלחת הסרבית כללה 14 ספורטאים, אשר שניים מהם זכו במדליית כסף. במשחקים הפאראלימפיים לונדון (2012) זכתה סרביה בשתי מדליות הזהב הראשונות, יחד עם שלוש מדליות כסף. סרביה לוקחת חלק באולימפיאדת החורף לספורטאים נכים מאז המשחקים הפאראלימפיים ונקובר (2010). סרביה במשחקים האולימפיים סרביה במשחקים האולימפיים לנוער סרביה ומונטנגרו במשחקים הפאראלימפיים
משגור

מֶכֶר מֻתְנֶה או מִשְׁגּוֹר ובלועזית, קוֹנְסִיגְנַצְיָה, היא שיטת מכירה הנהוגה בענף הקמעונאות. זוהי שיטת התקשרות בין ספק ללקוח (שהוא בעצמו ספק או קמעונאי), שבה הסחורה נמצאת בבעלות הספק עד לרגע בו היא יוצאת מידי הלקוח - נמכרת ללקוח סופי או מוכנסת לשימוש. בשיטה הנהוגה לרוב במסחר, בעל חנות קונה סחורה מהיצרן ומציע אותה למכירה בחנותו, לאחר שכבר רכש את המלאי. בקונסיגנציה, לעומת זאת, בעל חנות מקבל את הסחורה מהיצרן ולא רוכש אותה, ומשלם ליצרן רק עבור מוצרים, מתוך הסחורה שקיבל, אשר נמכרו ללקוחות. לעומת שרשרת המכירה הרגילה, קונסיגנציה מיטיבה עם בעלי החנויות ופוגעת בספקי הסחורה. מסיבה זו, ניתן למצוא קונסיגנציה בענפים תחרותיים, כגון אופנת מעצבים, בהם לספקים (במקרה זה מעצבי האופנה) כוח מיקוח מצומצם מול בעלי חנויות. השיטה מתקיימת גם אצל נותני שירותים, כגון בתי חולים או מפעלים, המשלמים לספקים רק על מה שנצרך בפועל מן המלאי. שיטת הקונסיגנציה יכולה לפעול כאשר אורך שרשרת האספקה גדול מ-2. במצב זה הגורם האמצעי בשרשרת (המתווך) נכנס להסכם עם הספק ומשלם לו רק עבור הסחורה שאותה העביר לשלב הבא בשרשרת האספקה, אף על פי שכל המלאי נמצא פיזית ברשותו. עבור הלקוח יש לקונסיגנציה יתרונות גדולים שכן המלאי הרשום מצטמצם וכך גם הנטל על תזרים המזומנים. עבור הספק יש בקונסיגנציה סיכונים שיש לנהלם. חשוב לזכור כי ערך המלאי בספרים של הספק זול משמעותית מערכו בספרי הלקוח, כיוון שהמלאי מופיע בספרים לפי העלות שעלה לכל אחד מהם להשיגו. מכר מותנה במשפט הישראלי ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
חוש-חש הבלש (סדרת אנימציה, 2015)

חוש-חש הבלש (באנגלית: Inspector Gadget) היא סדרת הנפשה ממוחשבת המשמשת כאתחול לסדרה בעלת אותו שם. הסדרה הופקה על ידי Teletoon ו-DHX Media, ושודרה במקור בערוץ Cartoon Network האמריקאי בשנת 2015. בישראל הסדרה שודרה בדיבוב עברי בערוץ הילדים, החל משנת 2015 עד 2017. בשנת 2021 הסדרה דובבה מחדש לעברית והחלה להיות משודרת בערוץ ג'וניור. הסדרה מתחילה שטאלון - האחיין המרושע של ד"ר רשע, מציל את ד"ר רשע בקרח בקוטב הדרומי, המשימה שהד"ר נתן לו הוא שהוא התחזה לאהוב של קרן ויחזיר את היד הביונית שלו, לאחר מכן חוש חש וחבריו מלווים על ידי שפמון למפקדה הסודית שבה פרופסור מטורף בשם סליקסטיין בונה לחוש חש את הגאדג'טים החדשים שלו, חוש חש נפרד מהמכונית הישנה ומשתמש בחדשה שהפרופסור בנה, קרן עכשיו בת 17 ומשתמשת במחשב הולוגרמה, המפקח שפמון מביא לחוש חש הודעות הולוגרמה מפוצצות, וטאלון עוזר לד"ר רשע לשלוח סוכני רשע שונים כדי להילחם בחוש חש וחבריו. חוש-חש הבלש: בלש מפוזר, מגושם ולא-יוצלח שבגופו הושתלו אביזרים ביוניים רבים המכונים גאדג'טים. דובב על ידי גדי לוי בדיבוב של ערוץ הילדים, ועל ידי יובל בינדר בדיבוב של ג'וניור. קרן: אחייניתו של חוש-חש. בסדרה החדשה עכשיו היא בת 17 והיא משתמשת במחשב הולוגרמה בעזרת הידיים שלה, שהיא פגשה את טאלון היא התאהבה בו אבל מאז שהיא גילתה שהוא רשע והיא עוזרת לדודה חוש חש להילחם במזימות שלו, אם כי עדיין יש ביניהם סימני חיבה כלשהם. דובבה על ידי שירה נאור ולורן סביר בדיבוב של ערוץ הילדים, ועל ידי אור אלטמן בדיבוב של ג'וניור. מוח: כלבהּ של קרן. הוא עוזר לה לשמור על חוש-חש מפני סכנות ולהילחם בפשע. ד"ר רשע (יורם יוספסברג בדיבוב של ערוץ הילדים): הנבל הראשי בסדרה. מנהיג ארגון פשע אכזרי. בתחילת הסדרה היה תקוע בקוטב הדרומי ואחיינו טאלון עזר לו להחזיר את היד הביונית שלו. דובב על ידי יורם יוספסברג בדיבוב של ערוץ הילדים, ועל ידי דייוויד זיסקינד בדיבוב של ג'וניור. המפקח שפמון: הבוס של חוש-חש. בסדרה החדשה מביא לחוש חש בתחילת כל פרק מודעת הולוגרמה ולאחר שחוש חש קורא את המודעה היא מתפוצצת על המפקח. דובב על ידי גלעד קלטר בשני הדיבובים. פרופסור וון סליקסטיין: פרופסור אשר ממציא לחוש חש טכנולוגיה מתקדמת. דובב על ידי ערן מור בדיבוב של ערוץ הילדים, ועל ידי גילן שחף בדיבוב של ג'וניור. טאלון: אחיינו המרושע של ד"ר רשע העוזר לו לשלוח סוכני רשע שונים ולהשתלט על העולם, טאלון התחזה לבחור נחמד כדי שקרן תאהב בו אבל שקרן גילתה שהוא רשע חוש חש עוזר לה להילחם בו וגם בדודו ד"ר רשע, לעומת זאת יש בינו ולבין קרן עדיין סימני חיבה. דובב על ידי דן קיזלר בדיבוב של ערוץ הילדים, ועל ידי ברק ברויטמן בדיבוב של ג'וניור. אתר האינטרנט הרשמי של חוש-חש הבלש (באנגלית) "חוש-חש הבלש", במסד הנתונים הקולנועיים IMDb (באנגלית) "חוש-חש הבלש", באתר נטפליקס "חוש-חש הבלש", במסד הנתונים הקולנועיים KinoPoisk (ברוסית)
משמר החופים האוקראיני

משמר החופים האוקראיני, הנושא רשמית את השם האבטחה הימית (באוקראינית: Морська охорона), שמו המלא הוא האבטחה הימית של שירות משמר הגבול האוקראיני (Морська охорона Державної прикордонної служби України) והוא מהווה הזרוע הימית העיקרית האחראית לאבטחת חופי המדינה, הגנת האינטרסים האוקראיניים (בתחום הכלכלה והביטחון) בכל אזור ימי שבו הם עלולים להיות בסיכון. אזורים אלה כוללים מים בינלאומיים, חופי אוקראינה, נמלים ומקוות מים בפנים הארץ (כאגמים ונהרות). משמר החופים אחראי להגנת 1,355 הקילומטרים של הגבולות הימיים מתוך 7,000 הקילומטרים של כלל הגבולות. משמר החופים מכיל 4 יחידות שיושבות בבּלאקלבה, אודסה, איזמעיל וקרצ'י בהתאמה. בעבר התקיימה חטיבת המשחתות במאריופול בחצי האי קרים וחטיבת המשחתות המיוחדת שבסיסה היה ביאלטה (לאחר סיפוח חצי האי על ידי רוסיה היחידות עברו לאודסה). בנוסף ישנה "דנייפר", יחידת כוחות מיוחדים של משמר החופים. יצירת המשמר החופים האוקראיני החלה מיד לאחר הכרזת עצמאותה של אוקראינה, באוגוסט 1991, במקביל ליצירת כוחות משמר הגבול האוקראיני. בשנות התשעים כללו כוחות משמר הגבול האוקראיני אוגדה של 8 סירות משוריינות מפרויקט "דבורה" 1204, המוצבות באזור איזמאיל, שנמסרו לאוקראינה לאחר קריסת ברית המועצות. בשנת 1995, ספינה קטנה נגד צוללות מפרויקט "דניפרו" 1124P הועברה לצי האוקראיני תחת השם ויניציה. מאז 1999, ספינות וסירות של המשמר ממוספרות עם הקידומת BG (באנגלית: Border Guard). בשנת 2001 יצאה לדרך רפורמה בשירותי משמר הגבול, וכתוצאה מכך ב-31 ביולי 2003 הפכו כוחות משמר הגבול של אוקראינה לשירות הגבול הממלכתי של אוקראינה. בשנים 2005–2006 נרכשו 52 סירות להגנה על קטעי נהר לשירות משמר הגבול (כגון Galeon-280, UMS-600, Galia-640 ו-Heavy Duty 460). ב-13 ביוני 2007 אימצה ממשלת אוקראינה החלטה בדבר יישום התוכנית הראשונה לסידור ובנייה מחדש של שירותי משמר הגבול עד 2015. משמר החופים של ארצות הברית משמר החופים של רוסיה מדיה וקבצים בנושא משמר החופים האוקראיני בוויקישיתוף אתר האינטרנט הרשמי של משמר החופים האוקראיני
Civilization Revolution

Sid Meier's Civilization Revolution (בקיצור Civilization Revolutions, לעיתים גם Civ Rev) הוא משחק אסטרטגיה מסדרת ציוויליזציה שפותח ל-Xbox 360 ,פלייסטיישן 3 ,iOS נינטנדו DS ,Windows Phone. המשחק פותח על ידי Firaxis Games ,Darkside Game Studios ,2K Shanghai. למשחק פותח משחק המשך Civilization Revolution 2. לאחר בחירת רמת הקושי והציוויליזציה שלך נוצר בצורה אקראית עולם משחק המתחיל בשנת 4000 לפנה"ס כאשר לרשותך יחידת מתיישבים איתם עליך להקים את עיר הבירה. מומלץ לנוע בעזרת המתיישבים ולחפש את המיקום האידיאלי להקמת עיר הבירה. לאחר מכן עליך לפתח את העיר ובעזרת המשאבים להמשיך ולהגדיל את שליטתך בעולם. ריבועי גדילה - מופיעים בממשק העיר כתפוחים ירוקים, משמשים להגדלת אוכלוסיית העיר, מאפשרים את הרחבת פעילות העיר במשבצות הסמוכות וקריטיות ליצירת ערים נוספות. ריבועי ייצור - מופיעים בממשק העיר כפטישים, קובעים את מהירות הייצור של העיר, לכל יחידה ומבנה במשחק "מחיר" המופיע כמספר פטישים. ריבועי מסחר - מופיעים בממשק העיר כעיגול אדום עם שני חצים, מאפשר לייצר זהב או לשפר את תפוקת המחקר של השחקן. בעזרת זהב ניתן לקדם תהליכים מסוימים (יצירת יחידות, בניית מבנים) ובעזרת מדע ניתן לפתח טכנולוגיות חדשות. ניצחון צבאי - ניצחון בו אתה כובש את כל ערי הבירה של הציוויליזציות האחרות. ניצחון טכנולוגי - ניצחון בו אתה בונה תחנת חלל ומשגר אותה. ניצחון תרבותי - ניצחון בו כמות האנשים הנהדרים (Great Person) פלאי העולם (Wonder) והערים המומרות שלך שוות ביחד ל-20 ואתה בונה את האו"ם. ניצחון כלכלי - בו אתה צובר 20,000 מטבעות ובונה את הבנק העולמי. היחידה הראשונה במשחק היא לוחם. הלוחם הוא היחידה הכי חלשה, אך הכי בסיסית. קיימות יחידות רבות החזקות ממנו. לגיון - התקפה: 2. הגנה: 1. צעדים בתור: 1. סוס - התקפה: 2. הגנה: 1. צעדים בתור: 2. בליסטרה - התקפה: 4. הגנה: 1. צעדים בתור: 1. אביר - התקפה: 4. הגנה: 2. צעדים בתור: 2. תותח - התקפה: 6. הגנה 2. צעדים בתור: 1. טנק - התקפה: 10. הגנה: 6. צעדים בתור: 3. ארטילרי - התקפה: 16. הגנה: 2. צעדים בתור: 2. קשת התקפה: 1. הגנה: 2. צעדים בתור: 1. פיקמן התקפה: 1. הגנה: 3. צעדים בתור: 1. רובאי התקפה: 3. הגנה: 5. צעדים בתור: 1. חיל רגל מודרני התקפה: 4. הגנה: 8. צעדים בתור: 1. מפרשית קרב התקפה: 1. הגנה: 1. צעדים בתור: 2. ספינת קרב התקפה: 2. הגנה: 2. צעדים בתור: 3. משחטת התקפה: 6. הגנה: 6. צעדים בתור: 5. אניית מלחמה התקפה: 12. הגנה: 18. צעדים בתור: 4. צוללת התקפה: 12. הגנה: 2. צעדים בתור: 2. מטוס קרב התקפה: 6. הגנה: 4. צעדים בתור: 8. תורות בלי בסיס: 2. מטוס מפציץ התקפה: 18. הגנה: 3. צעדים בתור: 6. תורות בלי בסיס: 4. כאשר יש 3 יחידות מאותו סוג באותה משבצת, אפשר לעשות צבא של היחידות האלה. אתר האינטרנט הרשמי של Civilization Revolution (באנגלית) Civilization Revolution, במסד הנתונים הקולנועיים IMDb (באנגלית)
מאיר שפירא (ראש מועצה)

מאיר שפירא (2 ביולי 1878 – 10 בינואר 1962) היה מראשוני המתיישבים בעפולה. כיהן פעמיים כראש המועצה המקומית של עפולה. מאיר שפירא נולד בפולין בשנת 1878. בשנת 1897 היגר לגרמניה ובה היה פעיל בתנועה הציונית. בחודש נובמבר 1925 עלה לארץ ישראל והתיישב בעיר עפולה שזה אך נוסדה. בשדרה המרכזית של עפולה בסמוך לבית פיינגולד הקים מאיר שפירא בית מלון שנקרא על שמו "מלון מרכזי שפירא", אליו הגיעו להתאכסן אנשי היישובים בעמק יזרעאל. לאור מיקומה של עפולה כבירת העמק, וכנקודת עצירה לנוסעים מהמרכז הארץ לצפונה, זכה בית המלון לארח אישים חשובים ומנהיגי היישוב, שעצרו בו למנוחת לילה. בין האישים שהתארחו במלון היה הרב יוסף יצחק שניאורסון – הרבי מליובביץ', שביקר במקום בשנת 1929, הרב הראשי אברהם יצחק הכהן קוק, מנהיג בית"ר זאב ז'בוטינסקי, חיים ויצמן, חיים נחמן ביאליק, מנחם אוסישקין ואחרים. כמו כן היה מאיר שפירא בין מייסדי קופת "הלוואה וחסכון" בעפולה, שסייעה בהלוואות כספיות להקמת מבני ציבור ומיזמים כלכליים בעפולה. בהשפעתו האישית של מאיר שפירא תרם נדבן מארצות הברית את הסכום הדרוש להקמת בית הכנסת הגדול. בשנת 1926 כוננה לראשונה מועצה מקומית בעפולה. בטרם כינון המועצה פעל בעיר ועד מקומי ומאיר שפירא עמד בראשו. לראשונה כיהן מאיר שפירא כיושב ראש המועצה המקומית בשנים 1931 – 1932 ולאחר הפסקה של שבע שנים חזר לכהן כיושב ראש המועצה בשנים 1939 – 1940. מאיר שפירא נפטר בשנת 1962. על שמו נקרא בעיר רחוב המקביל לשדרה בה הקים שפירא את מלונו. עיר יזרעאל – עפולה בת כ"ה. הוצאת המועצה המקומית עפולה, 1950. שבתאי גל-און, עפולה לגבורות – 80 שנה לעיר יזרעאל, בהוצאת עיריית עפולה, 2005. מאיר שפירא באתר עיריית עפולה.
מגן שיניים

מגן שיניים הוא מגן עשוי גומי ומיועד להגנה על הלסת העליונה. מטרתו של המגן היא לבלום את הזעזוע הנוצר כאשר הלסת חוטפת מהלומה, ובכך להגן על השיניים משבירה. ישנם מגני שיניים "כפולים" המיועדים להגן על הלסת העליונה והלסת התחתונה, אך אלו נפוצים פחות בשל העובדה כי הם מקשים על הנשימה והדיבור, וכי צורך לסגור את הפה באופן תמידי. מגני שיניים נפוצים בקרב מתאמנים באמנויות לחימה, המשתמשים במגנים מסוג זה כדי להגן על השיניים במהלך הקרב. גם בענפים אחרים משתמשים ספורטאים במגן מסוג זה, לדוגמה בכדורסל, רוגבי, הוקי, או כדורעף, ענפים בהם המשחק הוא אגרסיבי או שקיימת סכנה כי כדורים יפגעו בפנים. מגני השיניים הבסיסים מורכבים מגומי רך. ישנם מגנים מחומרים שונים, כמו מגני שיניים עם משטחי ג'ל בחלק הפנימי במטרה להעניק בלימה מיטבית של הזעזועים. כמו כן, ישנם מגני שיניים המותאמים עבור אנשים להם התקנים שונים עבור יישור השיניים. כדי להתאים ככל האפשר את המגן עבור המשתמש, המגנים מיוצרים במידות שונות, הן עבור מבוגרים והן עבור ילדים. בנוסף, כדי לאפשר התאמה גדולה ככל הניתן עבור צורת הלסת של המשתמש, מנחים היצרנים לטבול במשך 30 שניות עד דקה את המגן במים חמים, ואלו ירככו את הגומי של המגן. לאחר שהגומי התרכך, יש להכניס את המגן לפה, לסגור אותו ולהמתין מספר שניות עד שהגומי יתקרר. לאחר שהגומי יתקרר יהיה המגן בצורה של הלסת של המתאמן ויהיה מותאם עבורו. מגן אמה מגן שוק מדיה וקבצים בנושא מגן שיניים בוויקישיתוף
סיסה

האם התכוונתם ל... איברהימה סיסה – כדורגלן גינאי בובו סיסה – ראש ממשלת מאלי ג'יבריל סיסה – כדורגלן צרפתי עבדוליי סיסה – כדורגלן גינאי עוסמאן סיסה – כדורסלן ממאלי פאפיס סיסה – כדורגלן סנגלי סיס
מועצת השפה הנורווגית

מועצת השפה הנורווגית (בנורווגית: Språkrådet) היא גוף סטטוטורי המייעץ לממשלת נורווגיה בעניינים הקשורים לשפה הנורווגית. מטרות מועצת השפה הנורווגית הן כדלקמן: להגן על הירושה התרבותית של השפה הנורווגית הכתובה והמדוברת; לקדם את המודעות לשפה ואת ידיעתה, ובכלל זה - ההיסטוריה שלה ומאפייניה; לקדם ולהגן על זכויות האזרחים בכל הקשור לשפה הנורווגית; לקדם סובלנות וכבוד הדדי בין דוברי הניבים השונים של השפה. המועצה יועצת לרשויות הקשורות בשפה הנורווגית, בעיקר בתי-ספר, איגוד השידור הנורווגי וגופים ממשלתיים. המועצה נוסדה בשנת 1972 ובה 20 חברים, והיא מפרסמת את הרבעון "חדשות השפה" (Språknytt). אתר האינטרנט הרשמי של מועצת השפה הנורווגית
Rise (שיר של קייטי פרי)

Rise (בעברית: להתרומם) הוא סינגל של הזמרת האמריקאית קייטי פרי ושיר הנושא של אולימפיאדת ריו דה ז'ניירו. השיר יצא לאור ב-14 ביולי 2016 על ידי חברת ההפקות קפיטול רקורדס והקליפ הרשמי הופץ לראשונה ב-4 באוגוסט 2016. הקליפ, אשר נמשך שלוש דקות ועשרים שניות. זכה כעבור שבועיים ל-30 מיליון צפיות וכ-670 אלף לייקים ביוטיוב. נכון לשנת 2020, צבר למעלה מ-180 מיליון צפיות. פרי, שכתבה ומבצעת את השיר, אמרה עליו "השיר הזה מתבשל בתוכי במשך שנים, ועכשיו הגיע סוף סוף אל פני השטח". לסינגל יצאו שני וידאו קליפים: בקליפ שיצא לקראת אולימפיאדת ריו דה ז'ניירו נראים ספורטאים במהלך הרגעים הקשים והמרגשים שלהם, כשהשיר מורה להם להאמין בעצמם ולא לוותר. הקליפ הרשמי של קייטי פרי צולם בברייס קניון שבארצות הברית. פרי נמצאת שם לבד, ובעזרת מאמצים ואמונה רבה היא מצליחה להתרומם ולהינצל. מידע על היצירה "Rise" באתר מיוזיק בריינז מידע על הסינגל "Rise" באתר מיוזיק בריינז סרטון השיר "Rise" באתר יוטיוב מידע על הרצועה "Rise" באתר ספוטיפיי דף השיר לאחר שבועיים, בארכיון האינטרנט NBC OLYMPICS FEATURES NEW KATY PERRY ANTHEM “RISE”, באתר NBC Sports Pressbox (באנגלית)
יהודים למען יהדות

יהודים למען יהדות (Jews for Judaism) הוא ארגון יהודי-אורתודוקסי בינלאומי, מרכזו בלוס אנג'לס שבמדינת קליפורניה בארצות הברית. הארגון הוקם במטרה להשיב יהודים שהמירו את דתם בחזרה לדת היהודית בפרט, וכדי לפעול כנגד התבוללות בכלל. הארגון נוסד בשנת 1985 על ידי הרב בנציון קרביץ בארצות הברית. כיום הארגון הוא הארגון היהודי הגדול ביותר שפועל כנגד פעילויות מסיונריות נוצריות – ובעיקר כנגד תנועות אוונגליסטיות ויוצאות הנצרות שלעיתים קרובות אף מטעות את קהל היעד באמצעות שמן המבלבל – כמו עדי יהווה והיהדות המשיחית; שפועלות בין היתר גם בישראל. שמו של הארגון מבוסס כפרפרזה על-שמו של הארגון המיסיונרי יהודים למען ישוע (Jews for Jesus), אחד הארגונים העיקריים שנגדם יוצא הארגון יהודים למען יהדות. לארגון מסונפת קבוצת סטודנטים התנדבותית הנקראת "Be-True" כתגובה לפעילות מיסיונרית בקמפוסים של אוניברסיטאות בארצות הברית, קנדה ואוסטרליה. יד לאחים לב לאחים להב"ה לה פמיליה אתר האינטרנט הרשמי של יהודים למען יהדות (באנגלית) יהודים למען יהדות, ברשת החברתית פייסבוק יהודים למען יהדות, ברשת החברתית אקס (טוויטר) ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו.
שערי לודור

שערי לודור (באנגלית: Gates of Lodore) הם פרצה נופית בהרי יואינטה בכניסה של הנהר גרין לקניון לודור (Canyon of Lodore), קניון בצפון-מערב מדינת קולורדו בארצות הברית. השם "שערי לודור" הפך לשם נרדף לקניון לודור ובשני השמות נעשה שימוש לחלופין. הקניון מתחיל כאשר הנהר גרין נפרד מעמק בראונס פארק (Brown's Park) וחוצב את דרכו ברכס הרי יואינטה כשהוא מתפתל לאורך 29 קילומטרים עד סוף הקניון בפארק אקו, שבו נשפך נהר ימפה לנהר גרין. את הכינוי "שערי לודור" העניק למקום הגאולוג ומגלה הארצות ג'ון וסלי פאוול בעת שמשלחתו הפליגה בנהר גרין ב-1869 בדרכה לנהר הקולורדו. מקור השם בפואמה הרומנטית "אשדות לודור" (Cataract of Lodore), מאת המשורר האנגלי בן המאה ה-19, רוברט סותי (Robert Southey‏; 1843-1774), המתארת את מפלי לודור בקאמבריה שבצפון אנגליה. שערי לודור וקניון לודור הם חלק מהמונומנט הלאומי דינוזאור. מדיה וקבצים בנושא שערי לודור בוויקישיתוף Hal Crimmel, Dinosaur: Four Seasons on the Green and Yampa Rivers Dawson, John Frank. Place names in Colorado: why 700 communities were so named, 150 of Spanish or Indian origin. Denver, CO: The J. Frank Dawson Publishing Co. p. 30.
קשטן

האם התכוונתם ל... אהרון קשטן – אדריכל ופרופסור בפקולטה לארכיטקטורה בטכניון. דרור קשטן – כדורגלן עבר, ומאמן כדורגל מיכאל קשטן – מחנך, סופר, מתרגם, משורר ופזמונאי